SELETUSKIRI                                                                                                                       
Narva Linnavolikogu  määruse eelnõu „Projekti „Kodulinn kaunimaks” raames 
korteriühistute toetamise kord“ juurde

28.03.2014


Eelnõuga tehakse ettepanek kehtestada uus Narva Linnavolikogu  määrus „Projekti „Kodulinn kaunimaks” raames korteriühistute toetamise kord“  (edaspidi tekstis ka Korra eelnõu ja Uus kord).

Käesoleva ajani reguleeris Narva linnas korteriühistute sihtotstarbelist toetamist korterelamu(te) fassaadide ja hoovide  rekonstrueerimisel ja/või välisilme parandamisel ning uuendamisel Narva Linnavolikogu 26.04.2007. a määrus nr 15 „Projekti „Kodulinn kaunimaks” raames korteriühistute toetamise kord“ (edaspidi tekstis Kord).

Korras olid sätestatud toetuse andmise eesmärk, toetatavad tegevused, nõuded taotlejale/toetuse saajale ja taotlusele, toetuse määr, taotluse esitamise tähtaeg ja asutus, kellele taotlus esitatakse, taotluse läbivaatamise tähtaeg, taotleja ja taotluse vastavaks või mittevastavaks tunnistamise alused  ning toetuse väljamaksete teostamise tingimused ja kord.

Toetuse üldeesmärgiks oli suurendada linna territooriumil elukeskkonna atraktiivsust ja elukvaliteeti kohaliku aktiivsuse suurendamise ja mittetulundusliku tegevuse arendamise kaudu. 

Tänaseks on Narva linnas kujunenud olukord, kus paljude korterelamute välisilme on ebarahuldav, elamute fassaadid on halvas seisukorras ja vajavad kulukat rekonstrueerimist või vähemalt seinte värvimist. Seoses sellega soovitas projekti „Kodulinn kaunimaks“ raames tegutsev hindamiskomisjon Linna Arenduse ja Ökonoomika Ametil välja töötada Korra muudatused, mis võimaldaksid anda järgmisel perioodil sihtotstarbelist rahalist toetust fassaadide ja katuste remonti teostavatele korteriühistutele. 

Kuna senise Korra kehtivuse ajal on selles tehtud rida täiendusi ja parandusi, pole enam mõistlik Korda muuta, vaid on otstarbekas vastu võtta Korra struktuuri  ja paragrahvide numeratsiooni  täpsustamiseks Korra uus redaktsioon,. 

Korra eelnõu ettevalmistamisel on põhimõtteliselt aluseks võetud seni kehtinud Kord. Korra eelnõu erineb eelmisest redaktsioonist eelkõige toetatavate  tegevuste ning  toetuste suuruse osas. Nimelt on Korra eelnõus muudetud tegevuste loetelu, millele võib projekti  “Kodulinn kaunimaks” raames taotleda toetust: 

	TEGEVUS
	TEGEVUSE KIRJELDUS

	
1. Korterelamute fassaadide  rekonstrueerimine

	
Toetatavate tegevuste hulka kuulub fassaadide rekonstrueerimine ja remont vastavalt kooskõlastatud projektile

	
2. Korterielamute  katuste  rekonstrueerimine
	Toetatavate tegevuste hulka kuulub katuste  rekonstrueerimine ja remont vastavalt kooskõlastatud projektile

	
3. Fassaadide värvimine
	
Värvimine vastavalt fassaadi passile ning  kooskõlastatud  värvilahendusele. 




Korra uus redaktsioon sätestab  järgmised  toetuse  suurused:
§ 5.  Toetuse suurus 
(1) Projekti maksumuse moodustab lisas 1 nimetatud tegevuste maksumus koos käibemaksuga.
(2) Toetust antakse:
1) korteriühistule kuni 50% projekti maksumusest, kui objekt on muinsuskaitse all või asub muinsuskaitse all oleval alal juhul, kui Muinsuskaitseameti poolt on esitatud eritingimused korterelamute ehitustöödele fassaadide ja/või katuste  rekonstrueerimisel (katuse rekonstrueerimine, fassaadi rekonstrueerimine sh soojustamine/värvimine);
2) korteriühistule kuni 25% projekti maksumusest, kui objekt on muinsuskaitse all või asub muinsuskaitse all oleval alal juhul, kui Muinsuskaitseameti poolt on esitatud eritingimused korterelamute ehitustöödele fassaadide osalisel rekonstrueerimisel (akende vahetus üldkasutatavates kohtades, sissepääsu varikatuse, rõdu/lodža piirete, sillutisriba, sokli  rekonstrueerimine);

3) [bookmark: _GoBack]käesoleva paragrahvi lõike 2 punktis 1 nimetamata korteriühistutele kuni 30% projekti maksumusest fassaadide ja/või katuste rekonstrueerimise korral (katuse rekonstrueerimine, fassaadi rekonstrueerimine, sh soojustamine/värvimine);
4) käesoleva paragrahvi lõike 2 punktis 2 nimetamata korteriühistutele kuni 15% projekti maksumusest fassaadide osalise rekonstrueerimise korral (akende vahetus üldkasutatavates kohtades, sissepääsu varikatuse, rõdu/lodža piirete, sillutisriba, sokli  rekonstrueerimine).

(3) Maksimaalne toetus ühe taotleja kohta on:
1) 32 000 eurot esimesel aastal ning 16 000 eurot kolmel järjestikusel aastal kokku Korra § 5 lõike 2 punktides 1 ja 3 nimetatud objekti kohta;
2) 19 000 eurot esimesel aastal ning 9 500 eurot kolmel järjestikusel aastal kokku Korra § 5 lõike 2 punktides 2 ja 4 nimetatud objekti kohta.

Samuti on Korra eelnõu tekstis asendatud sõnad Narva Linna Arenduse ja Ökonoomika Amet ja Amet vastavas käändes sõnadega Asutus ning Korra  edasiseks  edukaks  rakendamiseks on optimeeritud  taotluste menetlemine.    

Korra eelnõu arutati Narva Linnapea 16.02.2009. a käskkirjaga moodustatud  hindamiskomisjonil istungil 11.03.2014. a ning otsustati:
· Narva Arenduse ja Ökonoomika Ametil valmistada ette uus „Projekti „Kodulinn kaunimaks” raames korteriühistute toetamise korra“ redaktsioon vastavalt  komisjoni ettepanekutele  ja   esitada Narva Linnavalitsuse istungile  protokollilise otsuse vastuvõtmiseks. 

Uue korra jõustumise hetkest tunnistatakse kehtetuks Narva Linnavolikogu 26.04.2007.a. määrusega nr 15 kinnitatud “Projekti „kodulinn kaunimaks“ raames korterühistute  toetamise kord“.

Uus kord tuleb kinnitada Narva Linnavolikogu määrusega. 

Määrus jõustub seaduses sätestatud korras.

Määruse eelnõu kooskõlastatakse kooskõlastuslehes märgitud isikutega.

